kalixlouiis/myanmar-wikipedia-corpus huggingface dataset:
ထိုအခါ မာရ်နတ်မင်းသည် ရဟန်းသံဃာတို့ကို အာရုံပြုပြီး-‘စစ်ပွဲကို အောင်မြင်ပြီးသော၊ ကြောက်ရွံ့ခြင်းမရှိတော့သော၊ ထင်ပေါ်ကျော်ကြားခြင်းရှိသော၊ လူအပေါင်းတို့တွင်လည်း ထင်ရှားသောသူများဖြစ်သည့် ထို (ဘုရား၏တပည့်)သာဝက အားလုံးတို့သည် အရိယာတို့နှင့် အတူ ဝမ်းမြောက်ပျော်ရွှင်ကုန်၏။
’ဟူသောဂါထာအား ရွတ်ဆိုခဲ့လေသတည်း။
” ဆက်စပ်ဖတ်ရှုရန် မဟာသမယ အခါ​တော်​နေ့​ပွဲ မဟာသမယနေ့ ကိုးကား Category:ဗုဒ္ဓဘာသာ Category:မဟာဝဂ်Category:ဒီဃနိကာယ်။
အဘိဏှသုတ်သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ပါဠိ ပဉ္စိမာနိ ဘိက္ခဝေ ဌာနာနိ အဘိဏှံ ပစ္စဝေက္ခိတဗ္ဗာနိ ဣတ္ထိယာ ဝါ ပုရိသေန ဝါ ဂဟဋ္ဌေန ဝါ ပဗ္ဗဇိတေန ဝါ။
ကတမာနိ ပဉ္စ − ၁။
ဇရာဓမ္မောမှိ၊ ဇရံ အနတီတောတိ အဘိဏှံ ပစ္စဝေက္ခိတဗ္ဗံ။
ဗျာဓိဓမ္မောမှိ၊ ဗျာဓိံ အနတီတောတိ အဘိဏှံ ပစ္စဝေက္ခိတဗ္ဗံ။
မရဏဓမ္မောမှိ၊ မရဏံ အနတီတောတိ အဘိဏှံ ပစ္စဝေက္ခိတဗ္ဗံ။
သဗ္ဗေဟိ မေ ပိယေဟိ မနာပေဟိ နာနာဘာဝေါ ဝိနာဘာဝေါ တိ အဘိဏှံ ပစ္စဝေက္ခိတဗ္ဗံ။
ကမ္မဿကောမှိ ကမ္မဒါယာဒေါ ကမ္မယောနိ ကမ္မဗန္ဓု ကမ္မပ္ပဋိဿရဏော၊ ယံ ကမ္မံ ကရိဿာမိ ကလျာနံ ဝါ ပါပကံ ဝါ၊ တဿ ဒါယာဒေါ ဘဝိဿာမီတိ အဘီဏှံ ပစ္စဝေက္ခိတဗ္ဗံ။
ဣမာနိ ခေါ ဘိက္ခဝေ ပဉ္စ ဌာနာနိ အဘိဏှံ ပစ္စဝေက္ခိတဗ္ဗာနိ ဣတ္ထိယာ ဝါ ပုရိသေန ဝါ ဂဟဋ္ဌေန ဝါ ပဗ္ဗဇိတေန ဝါ။
မြန်မာပြန် ရဟန်းတို့ − မိန်းမဖြစ်စေ၊ ယောက်ျားဖြစ်စေ၊ လူဖြစ်စေ၊ ရဟန်းဖြစ်စေ မပြတ်ဆင်ခြင်အပ်သော အကြောင်းတို့သည် ဤငါးမျိုးတို့ ဖြစ်သည်။
“(ငါသည်) အိုခြင်းသဘောရှိ၏၊ အိုခြင်းသဘောကို မလွန်ဆန်နိုင်ချေ” ဟူ၍ မိန်းမဖြစ်စေ၊ ယောက်ျားဖြစ်စေ၊ လူဖြစ်စေ၊ ရဟန်းဖြစ်စေ မပြတ်ဆင်ခြင်အပ်၏။
“နာခြင်းသဘောရှိ၏၊ နာခြင်းသဘောကို မလွန်ဆန်နိုင်ချေ” ဟူ၍ မိန်းမဖြစ်စေ၊ ယောက်ျာဖြစ်စေ၊ လူဖြစ်စေ၊ ရဟန်းဖြစ်စေ မပြတ် ဆင်ခြင်အပ်၏။
“သေခြင်းသဘောရှိ၏၊ သေခြင်းသဘောကို မလွန်ဆန်နိုင်ချေ” ဟူ၍ မိန်းမဖြစ်စေ၊ ယောက်ျားဖြစ်စေ၊ လူဖြစ်စေ၊ ရဟန်းဖြစ်စေ မပြတ် ဆင်ခြင်အပ်၏။
“ငါ၏ ချစ်မြတ်နိုးအပ်သော အရာအားလုံးတို့နှင့် ရှင်ကွဲ ကွဲရခြင်း၊ သေကွဲ ကွဲရခြင်းသည် ဖြစ်ချေမည်” ဟူ၍ မိန်းမဖြစ်စေ၊ ယောက်ျာဖြစ်စေ၊ လူဖြစ်စေ၊ ရဟန်းဖြစ်စေ မပြတ်ဆင်ခြင်အပ်၏။
“(ငါသည်) ကံသာလျှင် မိမိဥစ္စာရှိ၏၊ ကံ၏ အမွေခံဖြစ်၏၊ ကံသာလျှင် အကြောင်းရှိ၏၊ ကံသာလျှင် ဆွေမျိုးရှိ၏၊ ကံသာလျှင် ကိုးကွယ်မှီခိုရာရှိ၏၊ ကောင်းသည်ဖြစ်စေ၊ မကောင်းသည်ဖြစ်စေ ငါပြုမိသော ကံ၏ အမွေခံသာ ဖြစ်ရပေမည်” ဟူ၍ မိန်းမဖြစ်စေ၊ ယောက်ျားဖြစ်စေ၊ လူဖြစ်စေ၊ ရဟန်းဖြစ်စေ မပြတ်ဆင်ခြင်အပ်၏။
လွတ်လပ်ရေးခန်းမ သည် အမေရိကန်ပြည်ထောင်စု လွတ်လပ်ရေး ကြေညာစာတမ်း နှင့် အမေရိကန်ပြည်ထောင်စု ဖွဲ့စည်းပုံ အခြေခံ ဥပဒေတို့ကို ငြင်းခုံဆွေးနွေး၍ စတင် ပြဋ္ဌာန်းခဲ့ရာ နေရာတစ်ခု ဖြစ်သည်။
ယခုအခါတွင် ပင်ဆယ်ဗေးနီးယားပြည်နယ် ၊ ဖီလာဒဲလ်ဖီးယားမြို့ ရှိ လွတ်လပ်ရေး အမျိုးသား သမိုင်းဥယျာဉ်၏ အဓိကနေရာ တစ်ခု အဖြစ်တည်ရှိနေသည်။
ထိုအဆောက်အဦးသည် ၁၇၅၃ ခုနှစ်တွင် တည်ဆောက်ပြီးစီးခဲ့ပြီး ပင်ဆယ်ဗေးနီးယား ခရိုင်၏ ကိုလိုနီခေတ် ဥပဒေရုံး အဖြစ် တည်ဆောက် ခဲ့ခြင်း ဖြစ်သည်။
နောင်တွင် ပင်ဆယ်ဗေးနီးယား ပြည်နယ်ရုံး ဖြစ်လာခဲ့သည်။
ထိုသို့ တည်ရှိနေခဲ့သည်မှာ ၁၇၉၉ ခုနှစ် ပြည်နယ်မြို့တော်အား လန်ကန်စတာမြို့သို့ ပြောင်းရွှေ့သည့် အချိန် အထိ ဖြစ်သည်။
၁၇၇၅ မှ ၁၇၈၃ ခုနှစ် အထိ ဒုတိယမြောက် ကွန်တီနန်တယ် ကွန်ဂရက် အတွက် အဓိက အစည်းအဝေးပြုလုပ်ရာ နေရာဖြစ်ပြီး ၁၇၈၇ တွင် ဖွဲ့စည်းပုံ အခြေခံ ဥပဒေဆိုင်ရာ ညီလာခံ ကျင်းပရာ နေရာ ဖြစ်ခဲ့သည်။
၁၉၁၅ ခုနှစ် လွတ်လပ်ရေး ခန်းမတွင် ကျင်းပခဲ့သော ညီလာခံတွင် ယခင် အမေရိကန် သမ္မတဟောင်း ဝီလျံ ဟောင်းဝဒ် တာ့ဖ် မှ ဦးစီးခဲ့ပြီး ငြိမ်းချမ်းရေး ဖော်ဆောင်မည့် အသင်းဖွဲ့စည်းရန် ကြေညာခဲ့ပြီး ထိုမှတဆင့် နိုင်ငံပေါင်းချုပ် အသင်းကြီး ဖြစ်လာခဲ့ကာ နောင်တွင် ကုလသမဂ္ဂ ဖြစ်လာခဲ့သည်။
ထိုအဆောက်အဦးသည် လွတ်လပ်ရေး အမျိုးသား သမိုင်းဥယျာဉ်၏ အစိတ်အပိုင်း တစ်ခု ဖြစ်ပြီး ယူနက်စကိုမှ ကမ္ဘာ့အမွေခံ နေရာ တစ်ခုအဖြစ်လည်း သတ်မှတ်ထားသည်။
Independence Hall (at "Independence Hall's History"). World Heritage Sites official webpage. World Heritage Committee. Retrieved 2010-03-16. ကိုးကား Category:အမေရိကန်ပြည်ထောင်စုရှိ ကမ္ဘာ့အမွေအနှစ်နေရာများ။
ပေးဖော့စ်မြို့ သည် ဆိုက်ပရပ်စ်နိုင်ငံ အနောက်တောင်ပိုင်းတွင် ရှိသော ကမ်းရိုးတန်း မြို့တော်တစ်ခုဖြစ်ပြီး ပေးဖော့စ် ခရိုင်၏ မြို့တော် ဖြစ်သည်။
ရှေးခေတ်အခါက ပေးဖော့စ်ဟု ခေါ်ခဲ့သော နေရာ နှစ်ခုရှိပြီး ပေးဖော့စ်မြို့ဟောင်းမှာ ယခု ကောက်ကလီယာမြို့ ဖြစ်ပြီး ပေးဖော့စ်မြို့သစ်လည်း ရှိသည်။
ယခုပေးဖော့စ်မြို့တော်မှာ မြေထဲပင်လယ် ကမ်းရိုးတန်းပေါ်တွင် တည်ရှိပြီး ကျွန်းပေါ်ရှိ အကြီးဆုံး ဆိပ်ကမ်းဖြစ်သော လီမာဆော ၏ အနောက်ဘက် ၃၀မိုင် (၅၀ ကီလိုမီတာ) အကွာတွင် ရှိသည်။
ပေးဖော့စ် အပြည်ပြည်ဆိုင်ရာ လေဆိပ်သည် နိုင်ငံအတွင်း ဒုတိယ အကြီးဆုံး လေဆိပ်ဖြစ်သည်။
ပေးဖော့စ်တွင် အပူပိုင်းဆန်သော မြေထဲပင်လယ်ရာသီဥတုရှိပြီး ကျွန်းပေါ်တွင် ပြင်းထန်သော အပူချိန်ရှိသည်။
မောင့်စိန့်မိုက်ကယ် သည် ပြင်သစ်နိုင်ငံ နော်မန်ဒီဒေသရှိ ကျွန်း ဒေသ တစ်ခု ဖြစ်သည်။
ပြင်သစ်နိုင်ငံ၏ အနောက်မြောက်ဘက် ကမ်းရိုးတန်းမှ ၁ ကီလိုမီတာ အကွာတွင် တည်ရှိပြီး ကူအီနွန်မြစ်ဝ အက်ဗရန့်ချ်ဒေသ အနီးတွင် တည်ရှိကာ အရွယ်အစားအားဖြင့် ၂၄၇ ဧက (၁၀၀ ဟက်တာ) မျှ ရှိသည်။
၂၀၀၉ ခုနှစ်တွင် ကျွန်းပေါ်တွင် နေထိုင်သူ ၄၄ ဦး ရှိသည်။
ရှေးခေတ် အခါက ထိုကျွန်းတွင် မဟာဗျူဟာ ကျသော ခံတပ်များရှိပြီး အေဒီ ၈ ရာစုနှစ်မှစကာ ခရစ်ယာန် ဘုန်းကြီးကျောင်း တည်ရှိခဲ့ပြီး ထိုမှတဆင့် ကျွန်း၏ အမည်ဖြစ်ပေါ်လာခြင်း ဖြစ်သည်။
ထိုမြို့၏ တည်ဆောက်ပုံမှာ ၎င်းကို တည်ထောင်ခဲ့သော မြေရှင်ပဒေသရာဇ်စနစ်၏ ဥပမာပင်ဖြစ်ပြီး ထိပ်ဆုံးတွင် ဘုရားသခင်၊ ဘုန်းကြီးကျောင်း တို့ ရှိပြီး ၎င်းတို့၏ အောက်တွင် ခန်းမကြီး ရှိကာ စတိုခန်းနှင့် အိမ်များလည်း ရှိသည်။
အောက်ဆုံး တံတိုင်း၏ အပြင်ဘက်တွင် တံငါသည်များနှင့် လယ်သမားများ အတွက် အိမ်များ ရှိသည်။
ရှာ့တာ ကက်သီဒရယ်ဘုရားကျောင်း အား ကျွန်ုပ်တို့၏ လေဒီ ရှာ့တာ၏ ကက်သီဒရယ် ဘုရားကျောင်း ဟုလည်း ခေါ်ကြပြီး ဂေါသစ် ဗိသုကာ ပုံစံ လက်တင် ကက်သလစ် ဘုရားရှိခိုးကျောင်း တစ်ခု ဖြစ်ပြီး ပြင်သစ်နိုင်ငံ ရှာ့တာ တွင် တည်ရှိပြီး ပါရီမြို့၏ အနောက်တောင်ဘက် မိုင် ၅၀ (ကီလိုမီတာ ၈၀) အကွာတွင် တည်ရှိသည်။
လက်ရှိ ကက်သီဒရယ် ဘုရားကျောင်းသည် ၁၁၉၄ ခုနှစ်မှ ၁၂၂၀ ကြားတွင် တည်ဆောက်ခဲ့ပြီး ၄ရာစုနှစ် မြို့အား ဘစ်ရှော့အုပ်စိုးစဉ်မှစ၍ နေထိုင်ခဲ့သော ဘုရားကျောင်း အနည်းဆုံး ၅ ခုတွင် နောက်ဆုံး ကျန်ရှိခဲ့သော ဘုရားကျောင်း ဖြစ်သည်။
ယူနက်စကိုမှ ကမ္ဘာ့အမွေခံ နေရာ တစ်ခု အဖြစ်သတ်မှတ်ခဲ့ပြီး ပြင်သစ် ဂေါသစ် အနုပညာ၏ အမြင့်ဆုံး လက်ရာ နှင့် အကောင်းဆုံး လက်ရာ တစ်ခုဟု သတ်မှတ်ခဲ့ခြင်း ဖြစ်သည်။
ကက်သီဒရယ် ဘုရားရှိခိုးကျောင်းသည် ကောင်းမွန်စွာ ထိန်းသိမ်းစောင့်ရှောက် ထားခဲ့သည်။
နဂိုမူလ အရောင်ဆိုးထားသော မှန်ပြတင်းပေါက် အတော်များများမှ မူလ အတိုင်း မပျက်မစီး ကျန်ရှိနေပြီး ဗိသုကာ လက်ရာများမှာ ၁၃ ရာစု အစောပိုင်းမှ စ၍ အနည်းငယ် အပြောင်းအလဲသာ ရှိခဲ့သည်။
အဆောက်အဦး၏ အပြင်ပိုင်းတွင် အလွန်ကြီးမားသော မိုးပျံပါးပျဉ်းများ ရှိသဖြင့် ဗိသုကာများအား ပြတင်းပေါက် အရွယ်အစားကို သိသိသာသာကြီးမားအောင် ပုံစံထုတ် နိုင်စေခဲ့ပြီး အနောက်ဘက်ပိုင်းတွင် သိသာစွာ ထိုးထွက်နေသော ခေါင်မိုးချွန်း ၂ ခု ရှိသည်။
ခေါင်မိုးချွန်း ၂ ခု အနက် ၃၄၉ပေ (၁၀၅ မီတာ) မြင့်သော ရိုးရှင်းသော ပိရိမစ် ပုံစံ ခေါင်ချွန်းမှာ ၁၁၆၀ ခုနှစ် ခန့်တွင် တည်ဆောက်ပြီးစီးခဲ့ပြီး ၃၇၇ပေ (၁၁၃ မီတာ) မြင့်သော ဟိတ်ဟန်ကြီးမားသော ခေါင်ချွန်းမှာ ၁၆ရာစု အစောပိုင်း လက်ရာဖြစ်ကာ မျှော်စင်ဟောင်းပေါ်တွင် တည်ရှိသည်။
သိသာထင်ရှားသော မျက်နှာစာကြီး ၃ ခုတွင် တစ်ခုစီ၌ ပန်းပုရုပ် ရာပေါင်းများစွာဖြင့် အလှဆင်ထားပြီး ကျမ်းစာထဲမှ အဓိက အပိုင်းများနှင့် ဇာတ်လမ်းများ ကို ဖော်ပြထားခြင်း ဖြစ်သည်။
၁၂ ရာစု ခန့်မှစ၍ပင် ကက်သီဒရယ်ဘုရားကျောင်းသည် ခရီးသွားများ အတွက် အရေးပါသော လည်ပတ်စရာ နေရာတစ်ခု ဖြစ်လာခဲ့ပြီး ယနေ့တိုင်အောင်ပင် ဖြစ်သည်။
ခရစ်ယာန် ဘုရားဖူး အများအပြားကို စွဲဆောင်နိုင်ခဲ့ပြီး အများစုအား ထင်ရှားသော လက်ရာ တစ်ခု ဖြစ်သည့် သူတော်စင်မ မယ်ရီ ခရစ်တော်ကို ဖွားမြင်ချိန်တွင် ဝတ်ဆင်ခဲ့သော ဝတ်ရုံရှည် ပုံကို ဖူးမြှော်ရန် လာရောက်ကြခြင်း ဖြစ်ကာ ဘာသာရေး အရမဟုတ်သော်လည်း ကက်သီဒရယ် ဘုရားကျောင်း၏ ဗိသုကာ နှင့် သမိုင်းဝင် အဖြစ်တည်ရှိခြင်းကို လေ့လာရန် လာရောက်သော ကမ္ဘာလှည့် ခရီးသည် အများအပြားလည်း လာရောက်ကြသည်။
ဗယ်ရ်ဆာယီ နန်းတော်(, ) သို့မဟုတ် ဗာဆိုင်း နန်းတော်()သည် ပြင်သစ်နိုင်ငံ၊ အီလ်-ဒ-ဖရံ့စ်တိုင်း၊ ဗယ်ရ်ဆာယီမြို့တွင် တည်ရှိသော ဘုရင့်နန်းတော် ဖြစ်သည်။
ယခုအခါတွင် ပြတိုက်တစ်ခု အဖြစ် ဖွင့်လှစ်ထားပြီး အလွန်ရေပန်းစားသော ကမ္ဘာလှည့် ခရီးသွားများ လာရောက်လည်ပတ်ရာ နေရာတစ်ခု ဖြစ်သည်။
ထိုစံအိမ်ကို စတင် တည်ဆောက်စဉ် အချိန်က ဗာဆိုင်းအရပ်သည် ၁၁ ရာစုမှ စတင်တည်ရှိခဲ့သော ကျေးရွာကလေး တစ်ရွာမျှသာလျှင် ဖြစ်ခဲ့ပြီး ယခုအခါတွင်မူ ပါရီမြို့၏ ကြွယ်ဝချမ်းသာသော ဆင်ခြေဖုံး အရပ်တစ်ခု အဖြစ် တည်ရှိနေကာ ပြင်သစ်နိုင်ငံ မြို့တော် အလယ်ခေါင်မှ အနောက်တောင်ဘက် ၁၂ မိုင် (၂၀ ကီလိုမီတာ) အကွာတွင် တည်ရှိနေသည်။
point zero at square in front of Notre Dame ပြင်သစ် လူဝီ ၁၄ ဘုရင်မှ နန်းတော်အား ပါရီမှ စတင်ရွှေ့ပြောင်းခဲ့သော ၁၆၈၂ ခုနှစ်မှ စတင်၍ ဗာဆိုင်းသည် ပြင်သစ်ဘုရင့်နိုင်ငံ၏ နိုင်ငံရေး အာဏာ တည်ရှိရာ နေရာ အဖြစ် ရှိနေခဲ့သည်မှာ ၁၇၈၉ ခုနှစ် ပြင်သစ်တော်လှန်ရေး စတင်၍ ၃ လအကြာ တော်ဝင်မိသားစုအား နန်းတော်သို့ မဖြစ်မနေ ပြန်လည်ရွှေ့ပြောင်းစေခဲ့သည့် အချိန် အထိပင် ဖြစ်သည်။
ထို့အတွက်ကြောင့် ဗာဆိုင်းသည် အဆောက်အဦး အဖြစ်သာ ထင်ရှားသည် မဟုတ်ဘဲ အန်းရှန် မင်းဆက် သက်ဦးဆံပိုင် ဘုရင်စံနစ်၏ ပြယုဂ်တစ်ခု အဖြစ်လည်း ထင်ရှားသည်။
အထူးသဖြင့် လူဝီဘုရင် ၁၄ လက်ထက်တွင် မှူးမတ် အကြီးအကဲ အများစုအား နိုင်ငံရေး အရ ထိန်းချုပ်သည့် အနေနှင့် ဗာဆိုင်းတွင် အချိန် အတော်များများ ရှိနေစေခဲ့သည်။
လူဝီ ၁၄ ဘုရင်သည် နန်းတွင်းထုံးတမ်း စဉ်လာများအား သရုပ်ဆောင် ဇာတ်လမ်း တစ်ပုဒ် ပမာ တဖြည်းဖြည်း ပုံသွင်းယူခဲ့ပြီး အများစုမှာ ပြည်သူများ အရှေ့တွင် ဖြစ်ပေါ်နေခဲ့ကာ အချို့သော အချိန်များတွင် ကမ္ဘာလှည့် ခရီးသွားများ ရှိနေစဉ် တွင်ပင် ပြုလုပ်ခဲ့သည်။
စံအိမ်ကို တည်ဆောက်ခြင်းနှင့် နန်းတွင်း ထုံးတမ်းများကို ထိန်းသိမ်းရခြင်းသည် အလွန်ပင် ငွေကုန်ကြေးကျ များလှသည်။
သို့သော်လည်း ဥရောပတစ်ခွင်တွင် ပြင်သစ် စတိုင်လ်ကို ကောင်းစွာ ဖော်ထုတ်ပြနိုင်ခဲ့ပြီး ပြင်သစ်တို့၏ ဇိမ်ခံ အသုံးအဆောင်များ ထုတ်လုပ်ရာတွင် တပမ်းသာခြင်းကို အန်းရှန် မင်းဆက် ပျက်သုဉ်းသွားပြီး ချိန်အထိ ဆက်လက် ထိန်းသိမ်း ထားနိုင်ခဲ့သည်။
ဗာဆိုင်းနန်းတော်လို့ အမည်တွင်တဲ့အဆောက်အဦးဟာ ပြင်သစ်နိုင်ငံ ပါရီမြို့ရဲ့ အနောက်တောင်ဘက် ၁၅မိုင်အကွာက Île-de-France ဒေသ ဗာဆိုင်းမြို့မှာ တည်ရှိနေပြီး ဗာဆိုင်းရဲတိုက်လို့လည်းလူသိများပါတယ်။
ဗာဆိုင်းနန်းတော်ရဲ့အကျယ်အဝန်းကတော့ စတုရန်းမီတာ ၆၇၀၀၀ ဖြစ်ပါတယ်။
ပြင်သစ်ဘုရင် လူးဝီ ၁၃လက်ထက်တုန်းကတော့ ဒီနန်းတော်နေရာမှာ အမဲလိုက်တဲ့အခါ သူအနားယူဖို့ဆောက်ထားတဲ့ အိမ်ငယ်လေးတစ်လုံးသာရှိပါတယ်။
ဒီပတ်ဝန်းကျင်ကလည်း ရွာလေးတစ်ရွာနဲ့ တောအုပ်သာဖြစ်ပါတယ်။
၁၇ရာစု လူဝီ ၁၄ လက်ထက်ရောက်တဲ့အခါမှာတော့ အိမ်ဘေးပတ်လည်က မြေတွေကိုပါဝယ်ယူလိုက်ပြီး နန်းတော်ကြီးကို စတင်တည်ဆောက်စေခဲ့ပါတယ်။
အဲဒီအချိန်ကစလို့ ဗာဆိုင်းနန်းတော်ရယ်လို့ ဖြစ်လာခဲ့ပါတယ်။
ဒီနေရာဟာ၁၆၈၂ခုနှစ်ကနေ ၁၇၈၉ခုနှစ်ထိ ရာစုနှစ် တစ်ခုနီးပါး ပြင်သစ်ပြည်ရဲ့ နိုင်ငံရေးအာဏာရှိရာ အဓိကနေရာတစ်ခုဖြစ်ခဲ့ပါတယ်။
ဒီနန်းတော်ကြီးကို တည်ဆောက်ဖို့အတွက် လူအင်အား ၃၀၀၀ နီးပါးကို အသုံးပြုခဲ့ရပါတယ်။
ဒီနန်းတော်ကြီးထဲမှာ အခန်းပေါင်း ၇၀၀ ၊ မီးဖိုပေါင်း ၁၂၀၀ နဲ့ လှေကားပေါင်း ၆၀ ရှိနေပါတယ်။
ဒီနန်းတော်ကြီးကိုတည်ဆောက်စဉ်က ကုန်ကျခဲ့တဲ့တန်ဖိုးကို ယနေ့ ငွေတန်ဖိုးနဲ့တွက်မယ်ဆိုရင် အမေရိကန်ဒေါ်လာ သန်း ၂ထောင်ခန့် ကျသင့်မှာဖြစ်ပါတယ်။
ဗာဆိုင်းနန်းတော်ရဲ့ စိတ်ဝင်စားဖွယ်အချက်များ ပြင်သစ်ဘုရင် လူဝီ ၁၄ဟာ သူ့ရဲ့ Louvre တော်ဝင်နန်းတော်ကနေ ဗာဆိုင်းနန်းတော်ကို ၁၆၈၂ခုနှစ်မှာ ရွှေ့ပြောင်းနေထိုင်ခဲ့တာဖြစ်ပါတယ်။
ဗာဆိုင်းနန်းတော်ရဲ့ ဥယျာဉ်အကျယ်အဝန်းကတော့ ဧက ၃သောင်းကျော်ရှိပြီး ဒီကျယ်ဝန်းလှတဲ့ ဥယျာဉ်ခြံကြီးထဲမှာ ရုပ်တုပေါင်း ၄၀၀ကျော် နဲ့ ရေပန်းပေါင်း ၁၄၀၀ ခန့်ကို အလှဆင်ထားပါတယ်။
နှစ် ၃၀၀ကျော်ကြာမြင့်ပြီးဖြစ်တဲ့အတွက် ယနေ့အခါမှာတော့ အကောင်းပကတိ ရေပန်းပေါင်း ၅၀ကျေ်ာပဲ ကျန်ရှိပါတော့တယ်။
ဗာဆိုင်းနန်းတော်ထဲမှာပဲ အခြားနန်းတော်ငယ်နှစ်ခုကို ထည့်သွင်းတည်ဆောက်ထားပါသေးတယ်။
ဒီအထဲက တစ်ခုရဲ့နာမည်ကိုတော့ Petit Trianon လို့ခေါ်ပြီး ဘုရင်မ Marie Antoinette တကိုယ်ရည်နားနေတဲ့နေရာအဖြစ် အသုံးပြုခဲ့ပါတယ်။
ဗာဆိုင်းနန်းတေ်ာကြီးထဲမှာ ပရိဘောဂပစ္စည်းပေါင်း ၅၀၀၀ကျော်အပြင် ပန်းချီကားပေါင်း ၆၀၀၀ခန့်ကိုလည်း ချိတ်ဆွဲထားပါသေးတယ်။
နန်းတော်မီးဖိုချောင်ကလည်း အလွန်ကြီးမားကျယ်ဝန်းပြီး ဘုရင့်စားတော်ဆောင်နဲ့ အလွန်ဝေးပါတယ်။
ဘယ်လောက်တောင်ဝေးသလဲဆိုရင် ချက်ပီးစပူပူနွေးနွေးဟင်းလျာတွေကို ယူလာပြီး ဘုရင့်ဆီရောက်တဲ့အခါမှာတော့ အေးသွားတဲ့အထိပါပဲ။
ဘုရင့်စားတော်ဆောင်ဟာ ဧည့်သည်ပေါင်း ၆၀၀ကို တစ်ပြိုင်တည်းဧည့်ခံနိုင်တဲ့အထိ ကြီးပါတယ်။
ဒီနန်းတော်ကြီးထဲမှာ ဘုရင့်ရဲ့အမှုကို ထမ်းဆောင်ပေးဖို့ထားတဲ့ အစေခံချည်းပဲ ၂၀၀ ခန့်ရှိပါတယ်။
ဒီအထဲက အချို့ရဲ့အလုပ်ကတော့ ဘုရင့်အညစ်အကြေးအိုးကို သွန်ဖို့အတွက်သာဖြစ်ပါတယ်။
နန်းတော်ကြီးဟာ ကြီးမားခန့်ညားပေမယ့် အိမ်သာအဖြစ် အပေါက်ဖောက်ထားပြီး အောက်မှာအိုးခံထားတဲ့စနစ်ကိုသာ သုံးခဲ့တာဖြစ်ပါတယ်။
ဒီနန်းတော်ထဲမှာ Hall of Mirrors လို့ခေါ်တဲ့အခန်းတစ်ခန်းရှိပါတယ်။
မှန်ချပ်ပေါင်း ၃၅၇ခုတပ်ဆင်ထားတဲ့အခန်းဖြစ်ပါတယ်။
မူလကတော့ ဖယောင်းတိုင် ၃၀၀၀ ခန့်ုကိုအလှဆင်ထားပြီး မီးထွန်းလိုက်တဲ့အခါမှာ မှန်ချပ်တွေရဲ့အလင်းပြန်မှုကြောင့် တစ်ခန်းလုံးလင်းထိန်သွားပြီး အလွန်လှတဲ့နေရာတစ်ခုဖြစ်သွားတယ်လို့ သိရပါတယ်။
ဒီအခန်းကို တခါတရံမှာတော့ Bloody Hall of Mirrors လို့ခေါ်ကြပါသေးတယ်။
အကြောင်းကတော့ ဒီမှန်တွေလုပ်နည်းပညာကို သင်ပေးခဲ့တဲ့ ဗင်းနစ်မှန်ပညာရှင်တွေကို အဆုံးစီရင်ခဲ့တဲ့နေရာလည်း ဖြစ်နေလို့ပါ။
နန်းတော်ကြီးဟာ အကောင်းတကာ့အကောင်းဆုံးပစ္စည်းများကို သုံးကာတည်ဆောက်ထားသလို အပေါ့သွားတဲ့အိုးတွေကိုတောင် ငွေထည်အစစ်နဲ့ပြုလုပ်ထားပါသေးတယ်။
ဒါပေမယ့် ဗြိတိန်နဲ့စစ်ဖြစ်တဲ့အခါမှာတော့ စစ်စရိတ်အတွက် ဒီငွေထည်ပစ္စည်းတွေကို အရည်ကျိုပြီး အသုံးပြုခဲ့ရပါတယ်။
ဗာဆိုင်းနန်းတော်ရဲ့ ဒီဇိုင်းကို ၁၇ရာစုအစ ဥရောပနိုင်ငံအသီးသီးရဲ့ ထင်ရှားတဲ့အဆောက်အဦးတွေကို စုပေါင်းပုံတူယူတည်ဆောက်ထားတာဖြစ်ပါတယ်။
ပြင်သစ်တော်လှန်ရေးစတင်တဲ့အခါမှာတော့ ဗာဆိုင်းနန်းတော်က အနုပညာပစ္စည်းတွေကို Louvreနန်းတော်ကို ပြန်လည်ရွှေ့ပြောင်းခဲ့ရပါတယ်။
အဲဒီအချိန်တုန်းက ပြင်သစ်ပြည်သူတွေဟာ ဒီနန်းတော်ကို မှားယွင်းတဲ့မကောင်းဆိုးဝါးတစ်ခုလို့ပဲသတ်မှတ်ထားကြပါတယ်။
အကြောင်းကတော့ ပြည်သူတွေဟာ အလွန်ဆင်းရဲနေပြီး ငတ်တလှည့်ပြတ်တလှည့်ဖြစ်နေချိန်မှာ ဘုရင်မ ငွေအမြောက်အမြားကုန်ကျခံပြီး ဒီနန်းတော်ကိုတည်ဆောက်ခဲ့လို့ဖြစ်ပါတယ်။
ဗာဆိုင်းနန်းတော်သည် ပြင်သစ်တော်လှန်ရေး စတင်ရာနေရာဖြစ်ခဲ့ပြီး အဆုံးသတ်ပေးရာ နေရာလည်း ဖြစ်သည်။
ပြင်သစ်-ဂျာမန်စစ်ပြေငြိမ်းရေး စာချုပ်ကို ချုပ်ဆိုခဲ့ရာနေရာ ဖြစ်သကဲ့သို့ ပထမကမ္ဘာစစ်ကို ပြီးဆုံးစေခဲ့သည့် စာချုပ်များထဲမှ တစ်ခုဖြစ်သော ဗာဆိုင်းစာချုပ်ကို နန်းတော်ကြီး၏ Hall of Mirrors မှန်ခန်းမကြီးထဲတွင် ရေးထိုးခဲ့ကြသည်။
ဒုတိယကမ္ဘာစစ်အတွင်း ဗာဆိုင်းနန်းတော် အတွင်းပိုင်းနှင့် ဥယျာဉ်အတွင်းရှိ နေရာအတော်များများ ပျက်ဆီးခဲ့ရသော်လည်း စစ်ကြီးအပြီးတွင် ငွေကြေးအကုန်အကျခံကာ အမြန်ဆုံး ပြန်လည်ပြုပြင် မွမ်းမံခဲ့ကြသည်။
ဗာဆိုင်းနန်းတော်အား ယူနက်စကိုမှ ၁၉၇၉-ခုနှစ်တွင် ကမ္ဘာ့အမွေအနှစ်နေရာ တစ်ခုအဖြစ် သတ်မှတ်ခဲ့ပြီး ယနေ့အချိန်တွင် နှစ်စဉ်လာရောက်လည်ပတ်သူပေါင်း ရှစ်သန်းမှ ဆယ်သန်းအထိ ရှိနေပြီ ဖြစ်သည်။
ဗီဇလေး ဘုရားရှိခိုးကျောင်း သည် ပြင်သစ်နိုင်ငံ ဘာဂန်ဒီမြောက်ပိုင်း ယွန်း ဒေသ ဗီဇလေးတွင် တည်ရှိသော ဘန်နယ်ဒစ်တင်း အသင်း ကလူးနီးရက် ဂိုဏ်း ခရစ်ယာန်ဘုန်းကြီးကျောင်း တစ်ခု ဖြစ်သည်။
ဘန်နယ်ဒစ်တင်း ခရစ်ယာန်ဘုန်းကြီးကျောင်း တစ်ခုဖြစ်သော စိန့်မေရီမက်ဒယ်လိန်း ၏ ဘာဆေလီကာ ဘုရားကျောင်းသည် များပြားရှုပ်ထွေးလှသော ပန်းပုလက်ရာများ နှင့် တံခါးပေါက်များ ရှိသည့် ဘာဂန်ဒီ ရိုမန်နတ် အနုပညာ နှင့် ဗိသုကာပညာ၏ ကြီးကျယ်ခမ်းနားလှသော လက်ရာများကို ပြသနေသည်။
၁၅၆၉ ခုနှစ်တွင် ပြုပြင်ပြောင်းလဲရေး သမား ဟျူဂန်နော့ တို့၏ ဖျက်စီးမှုကို ခံခဲ့ရပြီးနောက်တွင် ၁၇ ရာစု နှင့် ၁၈ ရာစု အတွင်း ထိုအဆောက်အဦးသည် ဂရုမစိုက် လျစ်လျူရှုထားခြင်း ခံခဲ့ရကာ ပြင်သစ်တော်လှန်ရေး ကာလ အတွင်း၌လည်း ပျက်စီးမှု အချို့ကို ကြုံတွေ့ခဲ့ရသည်။
Charles Porée, L’abbaye de Vézelay, Paris 1930, pp. 18-19. ဗီဇလေး ဘုရားရှိခိုးကျောင်းနှင့် တောင်ကုန်းတို့အား ယူနက်စကို၏ ကမ္ဘာ့အမွေအနှစ်နေရာ စာရင်းတွင် ၁၉၇၉ ၌ ထည့်သွင်းခဲ့သည်။
မေရီ မက်ဒယ်လိန်း၏ ရုပ်ကလာပ် အကြွင်းအကျန်များကို ဘုရားကျောင်းတွင်းတွင် တွေ့ရနိုင်သည်။
ဗီဇဲမြစ်သည် ပြင်သစ်နိုင်ငံ အနောက်တောင်ပိုင်းရှိ ၂၁၁ ကီလိုမီတာ ရှည်လျားသော မြစ်တစ်စင်း ဖြစ်သည်။
၎င်းသည် ဒေါ်ဒိုင်းမြစ်၏ အရေးပါသော မြစ်လက်တက် တစ်ခု ဖြစ်သည်။
အနောက်မြောက်ပိုင်း မက်ဆစ်ဖ် အလယ်ပိုင်း ကုန်းမြင့်ဟု ခေါ်သော ကုန်းပြင်မြင့် တစ်ခုမှ မြစ်ဖျားခံ စီးဆင်းသည်။
ဗီဇဲတောင်ကြားသည် သမိုင်းမတင်မီခေတ်က ရှိခဲ့သော ကျောက်ဂူများကြောင့် အလွန်ထင်ရှားသည်။
ကျောက်ဂူများ အတွင်းတွင် အမျိုးမျိုးသော ပန်းချီလက်ရာများနှင့် ကျောက်ခေတ်လူသားတို့၏ အကြွင်းအကျန်များ ရှိသည်။
ယူနက်စကိုမှ ၁၉၇၉ ခုနှစ်တွင် ကမ္ဘာ့အမွေအနှစ်နေရာ တစ်ခု အဖြစ် သတ်မှတ်ခဲ့သည်။
ဒါရှာ သည် အီဂျစ်နိုင်ငံ ကိုင်ရိုမြို့ ၏ တောင်ဘက် ၂၅မိုင် (၄၀ ကီလိုမီတာ ) အကွာခန့် နိုင်းမြစ်၏ အနောက်ဘက်ကမ်း သဲကန္တာရ အတွင်း တည်ရှိသော တော်ဝင် ရှေးသင်္ချိုင်းကြီး တစ်ခု ဖြစ်သည်။
ထိုဒေသအား ပိရမစ်များ ရှိခြင်းကြောင့် လူသိများပြီး ထိုပိရမစ်များ ထဲမှ နှစ်ခုမှာ အီဂျစ်နိုင်ငံတွင် ရှေးအကျဆုံး နှင့် အကြီးမားဆုံး ဖြစ်ပြီး ၂၆၁၃ ဘီစီမှ ၂၅၈၉ ဘီစီ ကြားတွင် တည်ဆောက်ခဲ့သည်။
ပရိမိတ္တဇာလသုတ် သည် ဗုဒ္ဓဘာသာနှင့် သက်ဆိုင်သော သုတ္တံတစ်ခုဖြစ်သည်။
သို့သော် ထေရဝါဒပိဋကတ်စာပေများတွင် မတွေ့ရှိရဘဲ မဟာယာနဗုဒ္ဓဘာသာဖြစ်သော ကျမ်းစာများက ဆင်းသက်လာခြင်းဖြစ်သည်။
ထို့ကြောင့် ဤသို့သော ကျမ်းစာများသည် အလွန်သတိထားစရာကောင်းသည်ဟု အပြည်ပြည်ဆိုင်ရာ ထေရဝါဒဗုဒ္ဓသာသနာပြုတက္ကသိုလ်၏ ပါမောက္ခချုပ်(ငြိမ်း)ဆရာတော် ဒေါက်တာနန္ဒမာလာဘိဝံသဆရာတော်က မိန့်ကြားသည်။
ပရိမိတ္တဇာလသုတ် ပါဠိ နမော တဿ ဘဂဝတော အရဟတော သမ္မာသမ္ဗုဒ္ဓဿ။
ဧဝံ မေ သုတံ၊ ဧကံ သမယံ ဘဂဝါ ရာဇဂဟေ ဝိဟရတိ ဂိဇ္ဈကူဋေ ပဗ္ဗတေ။
တေန ခေါ ပန သမယေန ကုမ္ဘဏ္ဍေန ယက္ခေန၊ ဒေဝေန ယက္ခေန၊ ဣန္ဒေန ယက္ခေန၊ ဗြဟ္မေန ယက္ခေန၊ သုပဏ္ဏေန ယက္ခေန၊ နာဂေန ယက္ခေန၊ ဂန္ဓဗ္ဗေန ယက္ခေန၊ ပုဗ္ဗဒိသေန ယက္ခေန၊ အဂ္ဂိဒိသေန ယက္ခေန၊ ဒက္ခိဏဒိသေန ယက္ခေန၊ နရတိမဒိသေန ယက္ခေန၊ ပစ္ဆိမဒိသေန ယက္ခေန၊ ပါရပ္ပဒိသေန ယက္ခေန၊ ဥတ္တရဒိသေန ယက္ခေန၊ ဧသန္နဒိသေန ယက္ခေန၊ သမုဒ္ဒဒိသေန ယက္ခေန၊ အာကာသ ဒိသေန ယက္ခေန၊ ဘူမဒိသေန ယက္ခေန။
အပ္ပမေယျော ဗုဒ္ဓေါ၊ အပ္ပမေယျော ဓမ္မော၊ အပ္ပမေယျော သံဃော၊ ဘယဿန္တံ မဟာမောဂ္ဂလ္လာနံ။
ယတ္ထ ယတ္ထ အပါဒကာ၊ ယတ္ထ ယတ္ထ ဒွေပါဒါ၊ ယတ္ထ ယတ္ထ စတုပ္ပါဒါ၊ ယတ္ထ ယတ္ထ ဗဟုပ္ပါဒါ၊ ပါဒအန္ဓံ ဦရုအန္ဓံ စက္ခုအန္ဓံ မုခအန္ဓံ ဇိဝှါ အန္ဓံ။
နမော ဗုဒ္ဓဿ၊ နမော ဓမ္မဿ၊ နမော သံဃဿ၊ သကလ လောက ဓာတု မာတာ ပိတု ဗုဒ္ဓ ရက္ခနံ ကတံ။
သကလ လေကဓာတု မာတာ ပိတု ဓမ္မ ရက္ခနံ ကတံ။
သကလ လောကဓာတု မာတာ ပိတု သံဃ ရက္ခနံ ကတံ။
ရတ္တိံ ဝါ ဒိဝံ ဝါ သဒါ မံ ရက္ခန္တု။
သဗ္ဗဒေဝတာယ ဣမဿ ပရိမိတ္တဇာလဿ တေဇေန ဣမသ္မိံ အပ္ပါကဋံ သရီရေ ယေ ကေစိ ဥပဒ္ဒဝါ၊ အာနုဘာဝေန တေဇေန ဣမသ္မိံ လောကေ ဣမသ္မိံ ဇမ္ဗုဒီပေ ဣမသ္မိံ ပဗ္ဗတေ ဣမသ္မိံ နဂရေ ဣမသ္မိံ ဂေဟေ သဗ္ဗသတြူ ဝိနဿန္တု၊ သဗ္ဗေ ဥပဒ္ဒဝါ ဝိနဿန္တူတိ။
ပရိမိတ္တဇာလသုတ္တံ နိဋ္ဌိတံ။
ပရိမိတ္တဇာလသုတ် မြန်မာပြန် ၁။
ဘန္တေ − အရှင်မဟာကဿပ။
မေ − တပည့်တော် အာနန္ဒာသည်။
ဧဝံ − ဤသို့။
သုတံ − ကြားလိုက်ရ၏။
ဧကံ − တစ်ပါးသော။
သမယံ − အခါ၌။
ဘဂဝါ − မြတ်စွာဘုရားသည်။
ရာဇဂဟေ − ရာဇဂြိုဟ်ပြည်၌။
ဂိဇ္ဈကူဋေ ပဗ္ဗတေ − ဂိဇ္ဈကုဋ်တောင်၌။
ဝိဟရတိ − နေတော်မူ၏။
တေန ခေါ ပန သမယေန − ထိုအခါ၌။
ကုမ္ဘဏ္ဍေန ယက္ခေန − ကုမ္ဘဏ်နတ်သည် လည်းကောင်း။
ဒေဝေန ယက္ခေန − ဒေဝနတ်သည် လည်းကောင်း။
ဣန္ဒေန ပက္ခေန − သိကြားနတ်မင်းသည် လည်းကောင်း။
ဗြဟ္မေန ယက္ခေန − ဗြဟ္မာမင်းသည် လည်းကောင်း။
သုပဏ္ဏေန ယက္ခေန − ဂဠုန်မင်းသည် လည်းကောင်း။
နာဂေန ယက္ခေန − နဂါးမင်းသည် လည်းကောင်း။
ဂန္ဓဗ္ဗေန ယက္ခေန − ဂန္ဓဗ္ဗနတ်မင်းသည် လည်းကောင်း။
ပုဗ္ဗဒိသေန ယက္ခေန − အရှေ့အရပ်ကိုစောင့်သော ပုဗ္ဗဒိသ နတ်မင်းသည် လည်းကောင်း။
အဂ္ဂိဒိသေန ယက္ခေန − အရှေ့တောင်အရပ်ကိုစောင့်သော အဂ္ဂိဒိသ နတ်မင်းသည် လည်းကောင်း။
ဒက္ခိဏဒိသေန ယက္ခေန − တောင်အရပ်ကို စောင့်သော ဒက္ခိဏဒိသ နတ်မင်းသည် လည်းကောင်း။
နရတိမဒိသေန ယက္ခေန − အနောက်တောင်အရပ်ကို စောင့်သော နရတိမဒိသနတ်မင်းသည် လည်းကောင်း။
ပစ္ဆိမဒိသေန ယက္ခေန − အနောက်အရပ်ကို စောင့်သော ပစ္ဆိမဒိသနတ်မင်းသည် လည်းကောင်း။
ပါရပ္ပဒိသေန ယက္ခေန − အနောက်မြောက်အရပ်ကို စောင့်သော ပါရပ္ပဒိသ နတ်မင်းသည် လည်းကောင်း။
ဥတ္တရဒိသေန ယက္ခေန − မြောက်အရပ်ကို စောင့်သော ဥတ္တရဒိသ နတ်မင်းသည် လည်းကောင်း။
ဧသန္နဒိသေန ယက္ခေန − အရှေ့မြောက်အရပ်ကို စောင့်သော ဧသန္နဒိသ နတ်မင်းသည် လည်းကောင်း။
သမုဒ္ဒဒိသေန ယက္ခေန − သမုဒ္ဒရာစောင့် နတ်မင်းသည် လည်းကောင်း။
ဘူမဒိသေန ယက္ခေန − မြေကို စောင့်သော ဘုမ္မစိုးနတ်မင်းသည် လည်းကောင်း။
(ဧတေဟိ − ဤနဂါး၊ ဂဠုန်၊ ကုမ္ဘဏ်၊ ယက္ခ၊ ဂန္ဓဗ္ဗနှင့် သိကြား၊ ဗြဟ္မာ၊ နတ်ဒေဝါအပေါင်းတို့သည်။
ရက္ခနံ − အစောင့်အရှောက်ကို။
ကတံ − ပြုအပ်၏။
ဗုဒ္ဓေါ − မြတ်စွာဘုရားသည်။
အပ္ပမေယျော − မရေမတွက်နိုင်သော ဂုဏ်ကျေးဇူးရှိတော်မူ၏။
ဓမ္မော − တရားတော်သည်။
အပ္ပမေယျော − မရေမတွက်နိုင်သော ဂုဏ်ကျေးဇူး ရှိတော်မူ၏။
သံဃော − သံဃာတော်သည်။
မဟာမောဂ္ဂလ္လာနံ − အရှင်မဟာမောဂ္ဂလ္လာန်သည်။
ဘယဿန္တံ − ဘေးအန္တရာယ်အပေါင်း ငြိမ်းအေးခြင်းကို ပြုတော်မူတတ်၏။
ယတ္ထ ယတ္ထ − အကြင် အကြင် အရပ်၌။
အပါဒကာ − အန္တရာယ်ကို ပြုတတ်သော ခြေမရှိသော သတ္တဝါတို့သည် လည်းကောင်း။
ဒွေပါဒါ − အန္တရာယ်ကို ပြုတတ်သော ခြေနှစ်‌ချောင်းရှိသော သတ္တဝါတို့သည်လည်းကောင်း။
စတုပ္ပါဒါ − အန္တရာယ်ကို ပြုတတ်သော ခြေလေးချောင်းရှိသော သတ္တဝါတို့သည် လည်းကောင်း။
ဗဟုပ္ပါဒါ − အန္တရာယ်ကို ပြုတတ်သော ခြေများစွာရှိသော သတ္တဝါတို့သည် လည်းကောင်း။
(သန္တိ − ရှိကုန်၏။
တေ − အန္တရာယ်ပြုတတ်သော သတ္တဝါတို့ကို။
) ပါဒအန္ဓံ − အန္တရာယ်ပြုရန် ခြေမကြွနိုင်အောင်။
ဦရုအန္ဓံ − အန္တရာယ်ပြုရန် ပေါင်မလှုပ်နိုင်အောင်။
စက္ခုအန္ဓံ − အန္တရာယ်ပြုရန် မျက်စိမမြင်နိုင်အောင်။
မုခအန္ဓံ − အန္တရာယ်ပြုရန် ခံတွင်းမဟနိုင်အောင်။
ဇိဝှါအန္ဓံ − အန္တရာယ်ပြုရန် လျှာ မလှုပ်နိုင်အောင်။
(ဧတေဟိ − ဤ နဂါး၊ ဂဠုန်၊ ကုမ္ဘဏ်၊ ယက္ခ၊ ဂန္ဓဗ္ဗ နှင့် သိကြား၊ ဗြဟ္မာ၊ နတ်ဒေဝါ တို့သည်။
ကတံ − ပြုအပ်ပါပေ၏။
ဗုဒ္ဓဿ − မြတ်စွာဘုရားအား။
နမော − ရှိခိုးပါ၏။
ဓမ္မဿ − တရားတော်အား။
သံဃဿ − သံဃာတော်အား။
(မယာ − တပည့်တော်သည်။
) သကလလောကဓာတု မာတာပိတ ဗုဒ္ဓရက္ခနံ − တလောကလုံး၏ အမိအဘသဖွယ်ဖြစ်သော ဘုရားတည်းဟူသော အစောင့်အရှောက်ကို။
ကတံ − ပြုအပ်ပါ၏။
သကလောကဓာတု မာတာပိတု ဓမ္မရက္ခနံ − တလောကလုံး၏ အမိအဘသဖွယ်ဖြစ်သော တရားတည်းဟူသော အစောင့်အရှောက်ကို။
သကလောကဓာတု မာတာပိတု သံဃရက္ခနံ − တလောကလုံး၏ အမိအဘသဖွယ်ဖြစ်သော သံဃာတော်တည်းဟူသော အစောင့်အရှောက်ကို။
ရက္ခနံ ကတံ − အစောင့်အရှောက်ကို ပြုအပ်သော။
မံ − အကျွန်ပ်ကို။
ရတ္တိံ ဝါ − ညဉ့်အခါ၌ လည်းကောင်း။
ဒိဝံ ဝါ − နေ့အခါ၌ လည်းကောင်း။
သဒါ − အခါခပ်သိမ်း။
(ဧတေ − ဤ နဂါး၊ ဂဠုန်၊ ကုမ္ဘဏ်၊ ယက္ခ၊ ဂန္ဓဗ္ဗ နှင့် သိကြား၊ ဗြဟ္မာ၊ နတ်ဒေဝါအပေါင်းတို့သည်။
) ရက္ခန္တု − စောင့်ရှောက်တော်မူကြပါစေကုန်သတည်း။
သဗ္ဗဒေဝတာယ − နတ်ဗြဟ္မာအပေါင်း၏ လည်းကောင်း။
ဣမဿပရိမိတ္တဇာလဿ − ဤပရိမိတ္တဇာလသုတ်၏ လည်းကောင်း။
တေဇေန − တန်ခိုးရှိန်စော်အာနုဘော်ကြောင့်။
ဣမသ္မိံ သရီရေ − ဤငါ၏ကိုယ်၌။
အပ္ပါကဋံ − မထင်ရှားများပြားသော ဘေးရန်တို့သည် လည်းကောင်း။
ဝိနဿန္တု − ပျောက်ပျက်ကြပါစေကုန်သတည်း။
ဣမဿ ပရိမိတ္တဇာလဿ − ဤပရိမိတ္တဇာလသုတ်၏ လည်းကောင်း။
အာနုဘာဝေန တေဇေန − တန်ခိုးရှိန်စော် အာနုဘော်တော်ကြာင့်။
ဣမသ္မိံ လောကေ − ဤလောက၌။
ဤမသ္မိံ ပဗ္ဗတေ − ဤတောင်၌။
ဣမသ္မိံ နဂရေ − ဤမြို့၌။
ဣမသ္မိံ ဂေဟေ − ဤအိမ်၌။
သဗ္ဗသတြူ − ရန်အားလုံးတို့သည်။
သဗ္ဗေ ဥပဒ္ဒဝါ − ဘေးဥပဒ်အန္တရာယ် အားလုံးတို့သည်။
ဝိနဿန္တု - ပျောက်ပျက်ကြပါစေကုန်သတည်း။
ပရိမိတ္တဇာလသုတ် နိဿယ ပြီး၏။
ဓာရဏ ပရိတ်တော် သည် မြတ်ဗုဒ္ဓဘုရားရှင်၏ အာဝေဏိကဂုဏ်တော်(၁၈)ပါးကို ဖော်ကျူးပူဇော်ထားခြင်း ဖြစ်သည်။
ဤဂုဏ်တော်များသည် မြတ်စွာဘုရား၏ သီးခြားကိုယ်ပိုင်ဂုဏ်တော်များဖြစ်သည်။
ဓာရဏ ပရိတ်တော်ကို ရွတ်ဖတ်ပူဇော်သူတို့မှာ အ,ကာလ မရဏအမျိုးမျိုးတို့မှ လွတ်မြောက်နိုင်သည်။
သတ္တဝါတိုင်း လူတိုင်းပင် တစ်နေ့နေ့မှာ သေရမည်မှာ ဓမ္မတာဖြစ်သည်။
သို့သော် အကာလ မရဏမှ လွတ်မြောက်သည်ဟု ဆိုသည်မှာ ဥပစ္ဆေဒကကံကြောင့် မသေရ၊ မသေနိုင်ခြင်းကို ဆိုလိုသည်။
ဓာရဏပရိတ် ပါဠိ နမော တဿ ဘဂဝတော အရဟတော သမ္မာသမ္ဗုဒ္ဓဿ။
ဗုဒ္ဓါနံ ဇီဝိတဿ န သက္ကာ ကေနစိ အန္တရာယော ကာတုံ၊ တထာ မေ ဟောတု။
အတီတံသေ ဗုဒ္ဓဿ ဘဂဝတော အပ္ပဋိဟတံ ဉာဏံ၊ အနာဂတံသေ ဗုဒ္ဓဿ ဘဂဝတော အပ္ပဋိဟတံ ဉာဏံ၊ ပစ္စုပ္ပန္နံသေ ဗုဒ္ဓဿ ဘဂဝတော အပ္ပဋိဟတံ ဉာဏံ။
ဣမေဟိ တီဟိ ဓမ္မေဟိ သမန္နာဂတဿ ဗုဒ္ဓဿ ဘဂဝတော သဗ္ဗံ ကာယကမ္မံ ဉာဏပုဗ္ဗင်္ဂမံ ဉာဏာနုပရိဝတ္တံ၊ သဗ္ဗံ ဝစီကမ္မံ ဉာဏပုဗ္ဗင်္ဂမံ ဉာဏာနုပရိဝတ္တံ၊ သဗ္ဗံ မနောကမ္မံ ဉာဏပုဗ္ဗင်္ဂမံ ဉာဏာနုပရိဝတ္တံ။
ဣမေဟိ ဆဟိ ဓမ္မေဟိ သမန္နာဂတဿ ဗုဒ္ဓဿ ဘဂဝတော နတ္ထိ ဆန္ဒဿ ဟာနိ၊ နတ္ထိ ဓမ္မဒေသနာယ ဟာနိ၊ နတ္ထိ ဝီရိယဿ ဟာနိ၊ နတ္ထိ ဝိပဿနာယ ဟာနိ၊ နတ္ထိ သမာဓိဿ ဟာနိ၊ နတ္ထိ ဝိမုတ္တိယာ ဟာနိ။
ဣမေဟိ ဒွါဒသဟိ ဓမ္မေဟိ သမန္နာဂတဿ ဗုဒ္ဓဿ ဘဂဝတော နတ္ထိ ဒဝါ၊ နတ္ထိ ရဝါ၊ နတ္ထိ အပ္ဖုဋံ၊ နတ္ထိ ဝေဂါယိတတ္တံ၊ နတ္ထိ အဗျာဝဋမနော၊ နတ္ထိ အပ္ပဋိသင်္ခါနုပေက္ခာ။
နတ္ထိ တထာဂတဿ ကာယဒုစ္စရိတံ၊ နတ္ထိ တထာဂတဿ ဝစီဒုစ္စရိတံ၊ နတ္ထိ တထာဂတဿ မနောဒုစ္စရိတံ၊ နတ္ထိ အတီတံသေ ဗုဒ္ဓဿ ဘဂဝတော ပဋိဟတံ ဉာဏံ၊ နတ္ထိ အနာဂတံသေ ဗုဒ္ဓဿ ဘဂဝတော ပဋိဟတံ ဉာဏံ၊နတ္ထိ ပစ္စုပ္ပန္နံသေ ဗုဒ္ဓဿ ဘဂဝတော ပဋိဟတံ ဉာဏံ၊ နတ္ထိ သဗ္ဗံ ကာယကမ္မံ ဉာဏာပုဗ္ဗင်္ဂမံ ဉာဏံ နာနုပရိဝတ္တံ၊ နတ္ထိ သဗ္ဗံ ဝစီကမ္မံ ဉာဏာပုဗ္ဗင်္ဂမံ ဉာဏံ နာနုပရိဝတ္တံ၊ နတ္ထိ သဗ္ဗံ မနောကမ္မံ ဉာဏာပုဗ္ဗင်္ဂမံ ဉာဏံ နာနုပရိဝတ္တံ၊ ဣမံ ဓာရဏံ အမိတံ အသမံ သဗ္ဗသတ္တာနံ တာဏံ လေဏံ သံသာရဘယဘိတာနံ အဂ္ဂံ မဟာတေဇံ။
ဣမံ အာနန္ဒ ဓာရဏပရိတ္တံ ဓာရေဟိ ဝါရေဟိ ပရိပုစ္ဆာဟိ။
တဿ ကာယေ ဝိသံ န ကမေယျ၊ ဥဒကေ န လဂ္ဂေယျ၊ အဂ္ဂိ န ဍဟေယျ၊ နာနာဘယဝိကော၊ န ဧကာဟာရကော၊ န ဒွိဟာရကော၊ န တိဟာရကော၊ န စတုဟာရကော၊ န ဥမ္မတ္တကံ၊ န မူဠကံ၊ မနုဿေဟိ အမနုဿေဟိ န ဟိံသကာ။
တံ ဓာရဏပရိတ္တံ ယထာ ကတမေ၊ ဇာလော မဟာဇာလော၊ ဇာလိတ္တေ မဟာဇာလိတ္တေ၊ ပုဂ္ဂေ မဟာပုဂ္ဂေ၊ သမ္ပတ္တေ မဟာသမ္ပတ္တေ၊ ဘူတင်္ဂမှိ တမင်္ဂလံ။
ဣမံ ခေါ ပနာနန္ဒ ဓာရဏပရိတ္တံ သတ္တသတ္တတိသမ္မာသမ္ဗုဒ္ဓကောဋီဟိ ဘာသိတံ၊ ဝတ္တေ အဝတ္တေ၊ ဂန္ဓဝေ အဂန္ဓဝေ၊ နောမေ အနောမေ၊ သေဝေ အသေဝေ၊ ကာယေ အကာယေ၊ ဓာရဏေ အဓာရဏေ၊ ဣလ္လိ မိလ္လိ၊ တိလ္လိ မိလ္လိ၊ ယောရုက္ခေ မဟာယောရုက္ခေ၊ ဘူတင်္ဂမှိ တမင်္ဂလံ။
ဣမံ ခေါ ပနာနန္ဒ ဓာရဏပရိတ္တံ နဝနဝုတိယာ သမ္မာသမ္ဗုဒ္ဓကောဋီဟိ ဘာသိတံ၊ ဒိဋ္ဌိလာ ဒဏ္ဍိလာ မန္တိလာ ရောဂိလာ ခရလာ ဒုဗ္ဘိလာ။
ဧတေန သစ္စဝဇ္ဇေန သောတ္ထိမေ ဟောတု သဗ္ဗဒါ။
ဓာရဏပရိတ် မြန်မာပြန် ဗုဒ္ဓါနံ − မြတ်စွာဘုရားတို့၏။
ဇီဝိတဿ − အသက်၏။
အန္တရာယော − ဘေးအန္တရာယ်ကို။
ကေနစိ − တစုံတယောက်သော သူသည်။
ကာတုံ − ပြုခြင်းငှာ။
န သက္ကာ − မတတ်နိုင်။
" ဗုဒ္ဓါနံ " - မြတ်စွာဘုရားတို့၏ ၊ " သဗ္ဗညုတညာဏဿ " - သဗ္ဗညုတဉာဏ်တော်ကို ၊ " ကေနစိ " - တစုံတစ်ယောက် သောသူသည်။
" အန္တရာယော " - ဘေးအန္တရာယ်ကို ၊ " ကာတုံ " - ပြုခြင်းငှာ၊ " န သက္ကာ " − မတတ်နိုင် ၊ " တထာ " - ထို့အတူ ၊ " မေ " - ငါ့အား ၊ " တေ " - သင့်အား၊ " အမှာကံ " - ငါတို့အား ၊ " တုမှာကံ " - သင်တို့အား ၊ " ဟောတု " - ဖြစ်ပါစေသတည်း။
" ဗုဒ္ဓါနံ " − မြတ်စွာဘုရားတို့၏ ၊ " အဘိဟဋာနံ " − ရှေ့ရှုဆောင်အပ်ကုန်သော ၊ " စတုန္နံ ပစ္စယာနံ " - ပစ္စည်းလေးပါးတို့ကို ၊ " ကေနစိ " - တစုံတယောက် သောသူသည် ၊ " အန္တရာယော " - ဘေးအန္တရာယ်ကို ၊ " ကာတုံ " - ပြုခြင်းငှာ ၊ " န သက္ကာ " - မတတ်နိုင် ၊ " တထာ " - ထို့အတူ ၊ " မေ " - ငါ့အား ၊ " တေ " - သင့်အား၊ " အမှာကံ " - ငါတို့အား ၊ " တုမှာကံ " - သင်တို့အား ၊ " ဟောတု " - ဖြစ်ပါစေသတည်း။
" ဗုဒ္ဓါနံ " − မြတ်စွာဘုရားတို့၏ ၊ " အသီတိယာနုဗျဉ္ဇနာနံ ဝါ " - ရှစ်ဆယ်သောလက္ခဏာတော်တို့၏ လည်းကောင်း ၊ "ဗျာမပ္ပဘာယ ဝါ " - တစ်လံမျှသော ရောင်ခြည်တော်ကို လည်းကောင်း ၊ " ကေနစိ " - တစုံတယောက် သောသူသည် ၊ " အန္တရာယော " - ဘေးအန္တရာယ်ကို ၊ " ကာတုံ " - ပြုခြင်းငှာ ၊ " န သက္ကာ " - မတတ်နိုင် ၊ " တထာ " - ထို့အတူ ၊ " မေ " - ငါ့အား ၊ " တေ " - သင့်အား၊ " အမှာကံ " - ငါတို့အား ၊ " တုမှာကံ " - သင်တို့အား ၊ " ဟောတု " - ဖြစ်ပါစေသတည်း။
ဣမေသံ စတုန္နံ − ဤလေးပါးတို့၏။
အန္တရာယော − အန္တရာယ်ကို။
ကေနစိ − တစုံတယောက်သောသူသည်။
ကာတုံ − ပြုခြင်းငှါ။
တထာ − ထို့အတူ။
မေ − အကျွန်ုပ်အား။
ဟောတု − ဖြစ်ပါစေသတည်း။
ဘဂဝတော − ဘုန်းတော်ခြောက်ပါးနှင့် ပြည့်စုံတော်မူသော။
အတီတံသေ − လွန်လေပြီးသောအဖို့၌။
အပ္ပဋိဟတံ ဉာဏံ − အဆီးအတား အပိတ်အပင်မရှိသော ဉာဏ်တော်သည်။
ဟောတိ − ဖြစ်၏။
ဘဂဝတော − ဘုန်းတော်ခြောက်ပါးနှင့် ပြည်စုံတော်မူသော။
အနာဂတံသေ − နောင်လာလတ္တံ့သော အနာဂတ်အဖို့၌။
အပ္ပဋိဟတံ ဉာဏံ − အဆီးအတား အပိတ်အပင် မရှိသော ဉာဏ်တော်သည်။
ပစ္စုပ္ပန္နံသေ − ပစ္စုပ္ပန်မျက် မှောက်ဖြစ်သော အဖို့၌။
တိဟိ − သုံးပါးကုန်သော။
ဣမေဟိ ဓမ္မေဟိ − ဤကျေးဇူးတရားတော်တို့နှင့်။
သမန္နာဂတဿ − ပြည့်စုံတော်မူသော။
ဗုဒ္ဓဿ − မြတ်စွာဘုရားသည်။
ကာယကမ္မံ − ကိုယ်ဖြင့်ပြုအပ်သော အမှုသည်။
ဉာဏပုဗ္ဗင်္ဂမံ − ဉာဏ်တော်ပြဋ္ဌာန်းခြင်းရှိသည်။
ဉာဏာနုပရိဝတ္တံ − ဉာဏ်တော်၏ နောက်သို့ အစဉ်လိုက်သည်။